
Apstiprināts 
ar Rīgas domes 08.07.2026. 
lēmumu Nr. RD-26-898-lē

Projekts

Līgums par lokālplānojuma izstrādi

Rīgā, datumu skatīt laika zīmogā
								
[bookmark: _Hlk150246244][bookmark: _Hlk223520079]Rīgas valstspilsētas pašvaldība, reģistrācijas Nr. 90011524360, Rīgas valstspilsētas pašvaldības Pilsētas attīstības departamenta direktora p.i. Ineses Sirmās personā, kura rīkojas saskaņā ar Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 48. punktu un Rīgas domes __.__.2026. lēmumu Nr. ____ “Par zemes vienības Klijānu ielā 7 (kadastra apzīmējums 0100 026 0008) lokālplānojuma izstrādes uzsākšanu”, turpmāk tekstā – Pašvaldība, 
sabiedrība ar ierobežotu atbildību “Rentio”, reģistrācijas Nr. 40203328154, tās valdes priekšsēdētāja Edgara Grata un un valdes locekļa Igora Bulatosa personā, kuri rīkojas saskaņā ar statūtiem, turpmāk tekstā– Pasūtītājs,
[bookmark: _Hlk104816738]sabiedrība ar ierobežotu atbildību “Laiviņš un Upīte”, reģistrācijas Nr. 40203379606, tās valdes priekšsēdētāja Viestura Laiviņa personā, kuri rīkojas saskaņā ar statūtiem, turpmāk tekstā – Izstrādātājs,
bet visi kopā vai katrs atsevišķi turpmāk tekstā saukti –  Līdzēji, ievērojot Līdzēju gribu un intereses un, pamatojoties uz: 
1) Rīgas domes __.__.2026. lēmumu Nr. ____ “Par zemes vienības Klijānu ielā 7 (kadastra apzīmējums 0100 026 0008) lokālplānojuma izstrādes uzsākšanu”;
2) Teritorijas attīstības plānošanas likumu, Ministru kabineta 08.07.2014. noteikumu Nr. 392 “Teritorijas attīstības plānošanas informācijas sistēmas noteikumi”, Ministru kabineta 14.10.2014. noteikumiem Nr. 628 “Noteikumi par pašvaldību teritorijas attīstības plānošanas dokumentiem” un citiem Līdzējiem saistošiem Latvijas Republikas normatīvajiem aktiem,
noslēdz šo līgumu, turpmāk tekstā – Līgums, un vienojas par turpmāk minēto: 

1. Līguma priekšmets 
Līdzēji noslēdz Līgumu par lokālplānojuma izstrādi zemes vienībai Klijānu ielā 7 (kadastra apzīmējums 0100 026 0008) lokālplānojuma izstrādes uzsākšanu” (turpmāk – Lokālplānojums), kur Pašvaldība kopā ar Pasūtītāju uzdod un Izstrādātājs apņemas izstrādāt Lokālplānojumu saskaņā ar darba uzdevumu (turpmāk – Darba uzdevums) un lokālplānojuma teritorijas robežu, kas apstiprināta ar Rīgas domes __.__.2026. lēmumu Nr. _____ “Par zemes vienības Klijānu ielā 7 (kadastra apzīmējums 0100 026 0008) lokālplānojuma izstrādes uzsākšanu”, Rīgas domes 07.02.2006. saistošajiem noteikumiem Nr. 38 “Rīgas vēsturiskā centra un tā aizsardzības zonas teritorijas izmantošanas un apbūves noteikumi” kā arī citiem Latvijas Republikas normatīvajiem aktiem.  

2. Līguma izpildes termiņš 
Līguma izpilde tiek uzsākta nākamajā dienā pēc Līguma parakstīšanas un tiek veikta 24 mēnešu laikā. Līgums ir spēkā līdz Līdzēju saistību pilnīgai izpildei. 

3. Finansējums
3.1.  Pasūtītājs apņemas izstrādāt Lokālplānojumu par saviem līdzekļiem.
3.2. Pasūtītājs un Izstrādātājs slēdz atsevišķu vienošanos par Lokālplānojuma izstrādes apmaksas kārtību. 


4. Pušu tiesības un pienākumi 
4.1. Pašvaldība apņemas:
4.1.1. nodrošināt Lokālplānojuma izstrādes vadību, par Lokālplānojuma izstrādes vadītāju nozīmējot Rīgas valstspilsētas pašvaldības Pilsētas attīstības departamenta Pilsētvides attīstības pārvaldes vadītāju;
4.1.2. pieņemt lēmumus Lokālplānojuma izpildes gaitā Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” noteiktajā kārtībā;
4.1.3. nodrošināt un piešķirt Izstrādātājam piekļuves tiesības Teritorijas attīstības plānošanas informācijas sistēmai atbilstoši Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 13. punkta prasībām;
4.1.4. pieprasīt un saņemt no Darba uzdevuma 5. punktā minētajām institūcijām nosacījumus Lokālplānojuma izstrādei un atzinumus par izstrādātajām Lokālplānojuma redakcijām, kā arī publicēt nepieciešamos publiskās apspriešanas paziņojumus;
4.1.5. organizēt Lokālplānojuma publisko apspriešanu saskaņā ar Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” prasībām un publicēt nepieciešamos publiskās apspriešanas paziņojumus, saskaņā ar minēto noteikumu 83. punktu, kā arī organizēt sanāksmi pēc publiskās apspriešanas beigām, saskaņā ar šo pašu noteikumu 86. punktu;
4.1.6. nodrošināt apstiprinātā Lokālplānojuma publiskošanu atbilstoši Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 91. punkta prasībām;
4.1.7. pēc Lokālplānojuma apstiprināšanas normatīvajos aktos noteiktajā kārtībā nodot Lokālplānojuma materiālus atbilstošajām institūcijām.

4.2. Pasūtītājs apņemas: 
4.2.1. organizēt un nodrošināt Lokālplānojuma izstrādi atbilstoši Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” un Darba uzdevuma prasībām, kā arī nodot izstrādāto Lokālplānojumu  apstiprināšanai Pašvaldībai  Līguma 2. punktā noteiktajā termiņā;
4.2.2. finansēt Lokālplānojuma izstrādi pilnā apmērā;
4.2.3. samaksāt Izstrādātājam par Lokālplānojuma izstrādi saskaņā ar savstarpēji noslēgtā līguma noteikumiem;
4.2.4. veikt samaksu par informācijas stendu uzstādīšanu un citiem izdevumiem, kas saistīti ar Lokālplānojuma publiskās apspriešanas procedūras organizēšanu atbilstoši Darba uzdevuma 7. punktā minētajām prasībām; 
4.2.5. nodrošināt pārstāvja klātbūtni publiskās apspriešanas sanāksmes norises laikā;
4.2.6. sadarboties ar Izstrādātāju un sniegt tam visu Līguma izpildei nepieciešamo informāciju.

4.3. Izstrādātājs apņemas: 
4.3.1. veikt Lokālplānojuma izstrādāšanu kvalitatīvi, iesaistot izstrādāšanā atbilstošas kvalifikācijas nepieciešamo nozaru speciālistus un nodrošinot Lokālplānojuma izstrādāšanas procesa un dokumentācijas atbilstību Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” un 08.07.2014. noteikumu Nr. 392 “Teritorijas attīstības plānošanas informācijas sistēmas noteikumi” prasībām; 
4.3.2. sadarboties ar Pasūtītāju, pieprasot un sniedzot nepieciešamo informāciju darba gaitā, lai nodrošinātu Līguma izpildi noteiktajos termiņos;
4.3.3. informēt un sniegt datus Pašvaldībai par speciālistiem, kuriem Teritorijas attīstības plānošanas informācijas sistēmas ietvaros ir nepieciešams piešķirt Valsts informācijas sistēmas savietotāja lietotāja tiesības Lokālplānojuma redakcijas izstrādei;
4.3.4. sadarbojoties ar Pašvaldību piedalīties Lokālplānojuma publiskās apspriešanas procesā saskaņā ar Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” un Darba uzdevuma 7. punkta prasībām;
4.3.5. pēc publiskās apspriešanas sagatavot un iesniegt Pašvaldībai izstrādāto Lokālplānojuma redakciju, ziņojumu ar izvērtējumu par institūciju atzinumiem un pārskatu publiskās apspriešanas norisi;
4.3.6. rakstveidā nekavējoties informēt Pašvaldību par visiem apstākļiem, kas atklājušies Lokālplānojuma izstrādes procesā un var neparedzēti ietekmēt Līguma izpildi, kā arī rakstveidā saskaņot ar Pašvaldību jebkuru Līguma izpildes procesā radušos nepieciešamo atkāpi no Līguma noteikumiem.

5. Darbu izpilde
5.1. Lokālplānojuma redakcijas izstrāde tiek veikta Teritorijas attīstības plānošanas informācijas sistēmā atbilstoši Ministru kabineta 14.04.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 2. nodaļā noteiktajam.
5.2. Izstrādātājs iesniedz Lokālplānojuma redakciju atbilstoši Darba uzdevuma prasībām Pašvaldībai atzinuma saņemšanai.
5.3. Pašvaldība sagatavo atbilstošu Rīgas domes lēmuma projektu saskaņā ar Ministru kabineta 14.04.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 88. punktu. 
5.4. Pašvaldība vai Pasūtītājs ir tiesīgi nepieņemt izstrādāto Lokālplānojuma redakciju, ja Pašvaldība vai Pasūtītājs konstatē, ka Lokālplānojums ir izstrādāts nekvalitatīvi vai nepilnīgi, neatbilst Līguma noteikumiem vai Darba uzdevuma prasībām, satur kādus citus trūkumus, vai ja iztrūkst kāda no nepieciešamajām komponentēm. Šādā gadījumā Pašvaldība vai Pasūtītājs rakstiski informē Izstrādātāju par  konstatētajiem trūkumiem. Izstrādātājs tos novērš par saviem līdzekļiem.
5.5.	Pēc norādīto trūkumu novēršanas Izstrādātājs atkārtoti iesniedz Lokālplānojumu Pašvaldībai.
5.6.	Pēc Pasūtītāja pieprasījuma Izstrādātājs informē Pasūtītāju un Pašvaldību par Lokālplānojuma izstrādes gaitu un Pasūtītāju un Pašvaldību interesējošiem jautājumiem saistībā ar Darba uzdevumu.
[bookmark: _Hlk104816481]5.7.	Darba jautājumu operatīvai risināšanai Līdzēji norīko savus pārstāvjus:

	Pašvaldības pārstāvis:
	Irbe Karule

	tālrunis, e-pasts:
	67105167, irbe.karule@riga.lv

	Pasūtītāja pārstāvis:
	

	tālrunis, e-pasts:
	

	Pasūtītāja pārstāvis:
	

	tālrunis, e-pasts:
	

	Izstrādātāja pārstāvis:	
	

	tālrunis, e-pasts:
	


	
6. Pušu atbildība 
6.1. Līdzēju līgumsaistību neizpilde ir attaisnojama, ja šis Līdzējs pierāda, ka neizpildes cēlonis bija kāds šķērslis, kuru tā nevarēja kontrolēt un nevarēja saprātīgi sagaidīt, lai šis Līdzējs paredzētu šķēršļa rašanos Līguma noslēgšanas brīdī vai izvairītos no šī šķēršļa, vai pārvarētu to vai tā sekas.
6.2. Ja šķērslis ir īslaicīgs, saistību neizpilde ir attaisnota tikai uz saprātīgu laiku, kas noteikts, ņemot vērā šķēršļa ietekmi uz Līguma izpildi.
6.3. Līdzēji ir atbildīgi par šajā Līgumā norādīto saistību izpildi un normatīvo aktu ievērošanu. Līdzēju saistības pret otru Līdzēju vai trešajām personām ietver atbildību par zaudējumiem, kas nodarīti otrajam Līdzējam vai trešajām personām, saskaņā ar normatīvajiem aktiem.

7. Līguma laušana un grozīšana
7.1. Līgums var tikt grozīts un papildināts tikai pēc Līdzēju savstarpējas vienošanās rakstiskā veidā. Šī vienošanās kļūst par Līguma pielikumu un ir tā neatņemama sastāvdaļa.
7.2. [bookmark: _Hlk92796775]Līguma darbība var tikt izbeigta pirms termiņa, Līdzējiem par to rakstiski vienojoties. Katrs no Līdzējiem var prasīt Līguma pirmstermiņa izbeigšanu, ja otrs Līdzējs nepilda Līgumā noteiktos pienākumus un nav novērsis konstatēto līguma saistību neizpildi 10 (desmit) dienu laikā no attiecīgā paziņojuma nosūtīšanas dienas. Šādā gadījumā Līdzējs, kurš vēlas izbeigt līgumu, paziņo par to pārējiem Līdzējiem vismaz 10 (desmit) darba dienas iepriekš.
7.3. Gadījumā, ja Izstrādātājs vai Pasūtītājs savas vainas dēļ nokavē šajā Līgumā noteikto Lokālplānojuma nodošanas termiņu vairāk kā par 30 kalendārajām dienām, Pašvaldībai ir tiesības vienpusēji atkāpties no Līguma, rakstiski par to paziņojot pārējiem Līdzējiem vienu mēnesi iepriekš.

8. Strīdu izskatīšana
9.1. Līguma darbības laikā radušās domstarpības un strīdus Līdzēji risinās pārrunu ceļā, sastādot par to protokolu vai nosūtot rakstveida pretenzijas.
9.2. Ja Līdzēji nevar panākt kopīgi pieņemamu risinājumu, strīds risināms normatīvajos aktos noteiktajā kārtībā.

9. Noslēguma noteikumi
9.3. Līguma izpildes laikā iegūtā informācija ir konfidenciāla un to nedrīkst izpaust trešajām personām. Ja kāds no Līdzējiem neievēro šo noteikumu, un tā rezultātā kādam no Līdzējiem rodas materiāli zaudējumi, vainīgais Līdzējs atlīdzina radīto zaudējumu. 
9.4. Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl to neatceļ spēku zaudējušie Līguma punkti vai daļas.
9.5. Līgums ir sagatavots uz 4 (četrām) lapām elektroniska dokumenta veidā, parakstīts ar drošiem elektroniskiem parakstiem un satur laika zīmogu. Katrs Līdzējs saņem vienu Līguma eksemplāru elektroniska dokumenta veidā. Visiem Līguma eksemplāriem ir vienāds juridisks spēks.
9.6. Līgums stājas spēkā ar tā parakstīšanas brīdi un ir spēkā līdz Līdzēju saistību pilnīgai izpildei.


	Rīgas valstspilsētas pašvaldība 
adrese: Rātslaukums 1, Rīga, LV-1050
reģ. Nr. 90011524360 
	Rīgas valstspilsētas pašvaldības Pilsētas attīstības departamenta direktora p.i. I. Sirmā


	Pasūtītājs:
sabiedrība ar ierobežotu atbildību “Rentio”
adrese: Brīvības gatve 369, Rīga, LV-1024
reģ. Nr. 40203328154
	
valdes priekšsēdētājs
E. Grats
valdes loceklis 
I. Bulatos

	


Izstrādātājs:
sabiedrība ar ierobežotu atbildību “Laiviņš un Upīte”
adrese: Zuteņu iela 10-4, Rīga, LV-1004
reģ. Nr. 40203379606
	


valdes priekšsēdētājs
V. Laiviņš




Šis dokuments ir parakstīts ar drošu elektronisko parakstu un satur laika zīmogu

